text: 
  Forældre får tvangsnavngivet deres barn ÅRHUS: Forældrene til 11 
  måneder gamle Camilla, Finn Bech-Nielsen og Maja Illum, Ry ved 
  Skanderborg, må leve med, at deres datter får et andet efternavn end 
  hendes fire-årige storesøster. Det skyldes, at justitsminister Hans 
  Engell ( kons. ) ikke vil ændre den to år gamle bekendtgørelse om 
  brugerbetaling ved ændring af navneattester med tilbagevirkende kraft. 
  Derfor må forældrene betale 3.000 kr., hvis de vil give Camilla det 
  ønskede efternavn  -  Bech-Illum  -  ligesom storesøsteren Lærke hedder.
  
  Fanø nyder godt af havets gaver ESBJERG: Havet tager og havet giver. 
  Sidstnævnte kan beboerne i Sønderho på Fanø tale med om, skriver 
  JydskeVestkysten. De er nemlig alle blevet rigere takket være havets "
   høst " af en skibsladning værdifuldt mahogni og teaktræ. Den største
   stranding i nyere tid. Selv om der i nattens mulm og mørke 
  forsvandt en del mahogni efter strandingen i fjor, blev der dog en 
  hel del tilovers, som blev solgt på auktion. Det indbragte i alt 
  332.000 kr.. En stor del af pengene, sendes til 179 husstande i 
  Sønderho. ( RB )
  
  
  
  